Milliy kinologiya markazida kinologlar va xizmat itlarining ko`rgazmali chiqishi bo`ldi (foto va video)

Xabaringiz bor, 2022 yil 17 fevral kuni Prezident Shavkat Mirziyoev huzurida  bojxona ma`murchiligini yanada takomillashtirish va sohani korrupsiyadan xoli tizimga aylantirish bo`yicha o`tkazilgan yig`ilishda  maktab o`quvchilarini bojxona organlari faoliyatiga qiziqtirish, ularga sohani yaqindan tanishtirish yuzasidan topshiriq berilgan edi.
Aynan shu topshiriq ijrosini ta`minlash maqsadida bugun jurnalist, bloger va maktab o`quvchlari uchun Milliy kinologiya markazida press tur tashkil etildi.
Press turda dastlab kinologlar va xizmat itlarining ko`rgazmali chiqishi bo`ldi. Berilgan ma`lumotlarga qaraganda bugungi kunda, xalqaro tajribalardan kelib chiqgan holda kinologlar 11 ta (giyovandlik vositalarini, kuchli ta`sir qiluvchi dori vositalari hamda psixotrop moddalarni,  qurol-yaroq, o`q-dori va portlovchi moddalarni, valyuta qimmatliklarini, tamaki mahsulotlarini, mina qidiruv, iz-qidiruv, himoya-qorovul xizmati, qidiruv-qutqaruv xizmati, antiterror, o`simlik va o`simlik urug`larini qidirish) yo`nalishlar bo`yicha o`qitilib, xizmat itlari o`rgatib kelinmoqda.
Markaz bo`ylab tashkil etilgan ekskursiyada esa jurnalistlar va o`quvchilar bu erda yaratilgan shart-sharoitlar bilan tanishishdi.  
Shuningdek tadbir ishtirokchilariga xizmat itlari bilan suratga tushish imkoni berildi.